कपिल देव को पड़ा दिल का दौरा, डॉक्टर्स ने बताया हाल
नई दिल्ली : पहला क्रिकेट विश्वकप जिताने वाले पूर्व क्रिकेटर और कप्तान कपिल देव को दिल का दौरा पड़ने की वजह से अस्पताल में भर्ती करवाए गए हैं। उन्हें आधी रात को करीब 1 बजे सीने में दर्द हुआ। जिसके बाद उन्हें अस्पताल में भर्ती किया गया था। हाल ही में उनकी एंजियोप्लास्टी की गई है। बता दे, डॉक्टर्स द्वारा बताया गया है कि अब उनकी तबियत ठीक है। जानकारी के मुताबिक, 1983 विश्व विजेता टीम के हिस्सा मदनलाल ने सोशल मीडिया प्लेटफार्म ट्विटर पर ट्वीट कर लिखा कि जब कपिल देव को कुछ दिक्कत महसूस हुई, तो उन्हें अस्पताल ले जाया गया। डॉक्टर्स उनकी निगरानी कर रहे हैं और जल्द ही वो घर वापस आएंगे। हम सभी उनके अच्छे स्वास्थ्य की कामना करते हैं। दरअसल, ये भी खबर सामने आई है कि वह पिछले काफी समय से मधुमेह से भी जूझ रहे थे। कपिल के स्वास्थ्य से जुड़ी खबरों के सार्वजनिक होते ही उनके लिए दुवाएं शुरू हो गई हैं। हर कोई उनके अच्छे स्वास्थ के लिए कामनाएं कर रहा है। गौरतलब है कि उन्होंने क्रिकेट से अलविदा कहने के बाद वो लगातार कमेंट्री करते हुए दिखाई देते रहे हैं। हर कोई उनका फैन है। वह आलराउंडर खिलाडियों में शुमार है। कपिल देव ने अपने करियर में 131 टेस्ट मैच खेले, जिसमें पांच हजार से अधिक रन और 434 विकेट झटके।